Građani Beograda, Novog Sada, Sarajeva i Tuzle večeras u gromoglasnim pljeskom dali podršku Zagrebu stradalom u potresu.

Inicijativa Ne davimo Beograd na svom službenom Facebook profilu pozvala je sve građane Beograda da večeras u 20:00 sati aplauz s balkona i terasa posvete Zagrepčanima koje je jutros pogodio snažana i razoran potres.

VIDEO U Novom Sadu se pljeskalo Zagrebu

Vaš preglednik ne omogućava pregled ovog sadržaja.

"Naše države i društva suočavaju se s velikim ispitom pod zarazom COVID-19 virusa, a još jedna katastrofa zadesila je prve susjede", poručili su iz NDBG-a.

VIDEO: Beograd plješće Zagrebu

Vaš preglednik ne omogućava pregled ovog sadržaja.

Dodali su da je potres, u kojem je oštećen velik broj zgrada i drugih objekata, dodatno otežao život građana i građanki Zagreba i zakomplicirao borbu protiv pandemije.

"Neka ovaj Aplauz u 8 bude za sve one koji se širom Balkana bore u sve kompliciranijim uvjetima. Virus će proći, ali ono što želimo da zauvijek ostane u našem društvu, raste i razvija se, jest solidarnost, međusobna briga i podrška za sve naše građanke i građane. A ona nema granice i ne poznaje etničke, vjerske ili političke pripadnosti. Uključite se u grupu Aplauz u 8 i zovite prijatelje. Širimo solidarnost i podršku za sve naše ljude", zaključili su.